《双寿为万安萧吉士升容赋》
明代·王缜

举案相看七十齐，康强真似得天机。百年于世人常有，双寿如君古亦稀。

酒注霞觞浮蜡蚁，声催鼍鼓舞莱衣。独怜万里瀛洲客，青鸟遥衔锦轴归。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。